Komarci najveća pretnja
Dva virusna oboljenja koje prenose komarci počela su da se šire mnogo dalje od oblasti svog porekla, denga groznica i čikengunija
Naučnici su ustanovili najmanje 3 hiljade različitih vrsta komaraca u svetu. Azijski tigrasti komarac, na primer, napada tokom dana, a njegovi ujedi su potencijalnoi opasni. On je uzrok infekcije 20 miliona ljudi godišnje denga groznicom, koja ima simtpome slične gripu, ali može da dovede i do hemoragične groznice, šoka i čak smrti. „ Profesor Skot Viver sa univerziteta države Teksas potvrdjuje ono što su uočili i drugi naučnici. Komarci koji prenose denga virus proširili su se do Indije, jugoistočne Azije i Latinske Amerike i pronalaze načine da stignu do svih delova sveta. Registrovano je više od dvanaest potvrdjenih slučajeva ove godine na Floridi. Tigrasti komarci takodje prenose čikenguniju, bolest koja izaziva izuzetno jak bol i groznicu. Tu bolest prenose i afrički komarci koji se takodje pojavljuju na sve većem broju mesta na svetu. Profesorka Lora Harington je specijalista za insekte na univerzitetu Kornel. Ona kaže da se ne menja samo rasprostranjenost komaraca. Komarci stižu do novih destinacija avionima i automobilima. Viver radi na razvoju vakcine protiv čikengunije koja je uspešno zaštitila laboratorijske miševe od virusa. Na univerzitetu Kornel, profesorka Harington radi na sterilizaciji komaraca mužjaka. Oboje naučnika zabrinuti su da bi, ukoliko se način za kontrolu denga virusa i čikengunije ne pronadje uskoro, obe bolesti mogle da se prošire i u Sjedinjenim Državama. Harington ističe da bi tehnike koje se pokažu kao uspešne protiv tih bolesti, mogle da se koriste i za suzbijanje drugih bolesti koje prenose komarci, uključujući malariju.